महिलाओं को समाज में उचित सम्मान देना जरूरी: रानी सोढी
8मार्च को अंतर्राष्ट्रीय महिला दिवस मनाया जाता है। प्रतिक्रिया देते हुए महिला कांग्रेस पंजाब की प्रदेश उपाध्यक्ष बलवीर रानी सोढी ने कहा महिलाओं में स्वाभिमान जगाने तथा महिला सशक्तिकरण की प्रतिबद्धता को दोहराने की इच्छा से वर्ष में एक दिन महिलाओं के नाम करना अच्छा है पर यह प्रयास तभी सार्थक होगा यदि महिलाओं के प्रति पुरुष प्रधान समाज में उचित सम्मान मिले। उन्होंने जॉब पोर्टल मॉन्स्टर द्वारा जारी ताजा आंकड़ों का हवाला देते कहा देश में आज भी महिलाओं को कमजोर आंका जाता है। पुरुषों के मुकाबले उन्हें 25 प्रतिशत कम वेतन मिलता है जबकि भारतीय महिलाएं अंतरिक्ष की उड़ान भर कर यह सिद्ध कर चुकी हैं कि पुरुषों के मुकाबले उनमें प्रतिभा की कमी नहीं है। देश के कई हिस्सों में महिलाओं की हो रही दुर्दशा पर अफसोस व्यक्त करते हुए सोढी ने कहा औरत को आज भी पर्दे में रखने की परंपरा वुमेन-डे जैसे प्रोग्रामों पर भारी पड़ रही है।
कहा-औरत को आज भी पर्दे में रखने की परंपरा वुमेन-डे पर भारी
hin_Deva hin_Deva hin_Deva